
Изх.№ …………………………………………………..
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Извънредно заседание на Общо събрание на Асоциация по ВиК на обособената територия, обслужвана от „ВиК” ЕООД гр. Смолян
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпила Покана от Областен управител на Област Смолян и председател на Асоциация по ВиК на обособената територия, обслужвана от „ВиК” ЕООД гр. Смолян.

Видно от текста на същата, свиква се, на 29.08.2022г., от 11.00ч., редовно заседание на Общото събрание на асоциацията, което ще се проведе присъствено в зала №201, в сградата на Областна администрация Смолян.

Към поканата е приложен дневният ред на заседанието, както и подробна инвестиционна програма за 2022г.
Съгласно разпоредбите на Закона за водите и Правилника за организацията и дейността на асоциациите по водоснабдяване и канализация, представител на съответната община е Кметът, а при невъзможност да участва – друг представител, определен от общински съвет.

Позицията и мандатът на представителя на съответната община, за всяко заседание на Общото събрание, следва да са съгласувани от Общински съвет.
Мотивиран от изложеното, предлагам на Вашето внимание следния проект за 

РЕШЕНИЕ

Общински съвет Златоград, след като обсъди мотивирано предложение на кмета на общината г-н Мирослав Янчев, и основание чл.10в, ал.1, точка 5, чл.198е, ал. 3 и ал.5, чл.198м, ал.2 от Закона за водите, чл. 10, ал.4 от Закона за регулиране на водоснабдителните и канализационните услуги,  и чл. 5, ал. 6 и ал.7 и чл. 10, ал.1 от Правилника за организацията и дейността на асоциациите по водоснабдяване и канализация,

РЕШИ:

I. Общински съвет Златоград дава мандат на кмета на община Златоград, в качеството му на представител на общината в Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, за представяне позицията на общината по точките от дневния ред на предстоящото на 29.08.2022 г. извънредно заседание на общото събрание, както следва:

1. Дава мандат на кмета на община Златоград за представяне позицията на общината при обсъждане и съгласуване на актуализиран бизнес план за развитие на дейността на „Водоснабдяване и канализация“ ЕООД, гр. Смолян като ВиК оператор за периода 2022-2026 г.  и да съгласува / да не съгласува така представеният Бизнес план.

2.Дава мандат на кмета на община Златоград за представяне позицията на общината при обсъждане на Подробна инвестиционна програма на оператора „Вик“ ЕООД – Смолян за инвестиции в активи, публична държавна и публична общинска собственост през 2022 г. и да приеме / да не приеме  така представената програма.
3. Други  

II. При невъзможност кметът на община Златоград да участва в заседанието на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, което ще се проведе на 29.08.2022 г., Общински съвет Златоград упълномощава г-жа Елмира Угорлиева-Пехливанова за представител на общината, който да участва в заседанието и да изрази горепосочената позиция.

Забележка: Приложенията към поканата са изпратени по електронен път на Obs_zlatograd@abv.bg.
С уважение,

МИРОСЛАВ ЯНЧЕВ

Кмет на Община Златоград
Изготвил:
Асен Черешаров

Главен юрисконсулт, ПИ и ЛЗЛД



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

